recursal/SuperWikiNEXT-32B huggingface dataset:
Näide eesliite kasutamisest
Austria-Ungari kaart (Tsisleitaania tähistatud roosaga ja Transleitaania rohelisega) koos ühisomandis Bosniaga (sinisega)
Fraas **keiserlik ja kuninglik** viitab Habsburgide õukonnale või valitsusele laiemas ajaloolises perspektiivis. Mõned kaasaegsed autorid piiravad selle kasutamist Austria-Ungari kaksikmonarhia ajale aastail 1867–1918.

Sel perioodil, kui need kaks territooriumi toimisid reaalunioonina, valitses Habsburgide monarh samal ajal keisrina (Austria keiser) ja kuningana (Ungari kuningas). Ühise valitsuse seadusandlus kohustas välisministeeriumit, sõjaministeeriumit ja rahandusministeeriumit (rahastades ainult kahte esimest) toimima "Tema keiserliku ja kuningliku majesteedi" nimel. Seega oli keskvalitsusorganite nimedel eesliide ***k. u. k*** (saksa keeles ***kaiserlich und königlich*** 'keiserlik ja kuninglik').

Tavaliselt lühendati seda saksa keeles veel ***k. und k.*** ja ***k. & k.*** (kõigil juhtudel hääldatakse *und* välja), ungari keeles ***cs. és k.*** (*császári és királyi*), tšehhi keeles ***c. a k.*** (*císařský a královský*), poola keeles ***C. i K.*** (*Cesarski i Królewski*), sloveeni keeles ***c. in k.*** (*cesarski in kraljevski*), horvaadi keeles ***c. i kr.*** (*carski i kraljevski*), serbia keeles ***ц. и кр.*** (*царски и краљевски*), ukraina keeles ***ц. і кор.*** (*цісарський і королівський*); itaalia keeles ***I.R.*** (*Imperiale Regio*).
**Michael Bibby** (sündinud 13. mail 1978) on Ameerika Ühendriikide endine elukutseline korvpallur, kes mängis korvpalliliigas NBA kokku 14 hooaega.

Keskkool
--------

Bibby mängis ülikoolikorvpalli Arizonas ja aitas Arizona Wildcatsil võita 1997. aasta NCAA meistritiitli.

NBA karjäär
-----------

Vancouver Grizzlies valis Bibby 1998. aasta NBA *draft'*i teise valikuna. 2001. aastal, peatselt pärast Memphisesse kolimist, vahetati Bibby Sacramento Kingsi, kus ta veetis karjääri parimad hooajad, tuues hooajal 2005/06 keskmiselt 21,1 punkti mängus. 

2008. aastal siirdus Bibby kolmeks ja pooleks hooajaks Atlanta Hawksi, mängis seejärel veel lühikest aega Washington Wizardsi (2011), Miami Heati (2011) ja New York Knicksi (2011–2012) eest, misjärel lõppes tema karjäär NBA-s.

Saavutused
----------

* NCAA meister (1997)
* NBA uustulnukate sümboolne esiviisik (1999)

Isiklikku
---------

Mike Bibby isa on endine elukutseline korvpallur Henry Bibby, kes tuli 1973. aastal New York Knicksi koosseisus NBA meistriks.

Välislingid
-----------

* Mike Bibby – NBA.com
* Mike Bibby – Basketball-Reference.com
* Mike Bibby – isiklik veebisait
|  |  |
| --- | --- |
|  |  *See artikkel räägib aastatel 1991–2009 eksisteerinud vallast; 1939. aastal moodustatud valla kohta vaata artiklit Kaisma vald (1939); veel varasema valla kohta vaata artiklit Kaisma vald (Pärnu-Jaagupi kihelkond)* |

---

**Kaisma vald** oli vald Pärnu maakonna põhjaosas. 27. oktoobril 2009 ühines Kaisma vald Vändra vallaga.

Kaisma valla naabriteks olid läänes Halinga vald, idas Vändra vald, lõunas Are, Tootsi ja Tori vald ning põhjas Rapla maakond.

Majandus
--------

Vallas tegeldi juba iidsetest aegadest põllumajandusega.

Veel tegeldi vallas metsavarumise, puidutöötlemise, kaubanduse, autotranspordi ja turismiga ning töötas ka väike õmblustsehh.

Valla pindalast oli 51% metsamaad ja 14% haritavat maad.

### Maakasutus

Valla pindalast oli 51% metsamaad ja 14% haritavat maad.

Rahvastik
---------

### Asustus

Kaisma vallas oli 7 küla: Kaisma, Kergu, Kõnnu, Metsavere, Metsaküla, Rahkama ja Sohlu.

Valla asustustihedus oli 3,4 elanikku 1 km² kohta.

Ajalugu
-------

Algselt kuulusid hilisema Kaisma valla alad Korbe (Pärnu Jaagupi) kihelkonna koosseisu. Mõisatest olid elujõulisemad Kaisma rüütlimõis, Kergu kroonumõis, Annamõisana tuntud Pööravere mõisa karjamõis, krahv Keiserlingile kuulunud Kõnnu jahimõis ja Viluvere mõis.

Kaisma vald asutati Eesti Vabariigi algaastail.

Aastal 1938 liideti Kaisma vallaga osa Enge vallast (Metsavere) ja Viluvere vald.

Aastal 1950 Kaisma vald likvideeriti ning moodustati Kaisma külanõukogu ja Kõnnu külanõukogu, hiljem liideti Kaisma külanõukoguks.

19. detsembril 1991 muudeti Kaisma külanõukogu Kaisma vallaks.

Jaanuaris 2009 tegi Kaisma vallavalitsus Vändra vallale liitumisettepaneku, mille Vändra vallavolikogu ka 28. jaanuaril vastu võttis.

Haridus
-------

Mõisakoolina asutati Kaisma kool 1770. aastal. Endise valla territooriumil on üks kool, mis valmis 1964. aastal ja seal õppis 2002. aastal 83 õpilast. Koolihoones töötab ka lasteaed.

Kaisma kultuuriajaloo esimeseks tähiseks oli Eesti Aleksandrikooli Kergu abikomitee asutamine 1872.

Endise valla territooriumil on ka kultuurimaja, kus tegutsevad taidlusringid.

Viited
------

1. ↑  Eesti haldus- ja asustusjaotuse klassifikaator
2. ↑  Ida-Viru maakonna Tudulinna valla, Järva maakonna Imavere ja Oisu valla, Lääne maakonna Linnamäe ja Vormsi valla, Põlva maakonna Räpina ja Põlva alevi ning Ahja, Kanepi ja Valgjärve valla, Pärnu maakonna Lavassaare alevi ning Kaisma, Tali, Tori ja Uulu valla omavalitsusliku staatuse kinnitamise kohta
3. ↑  Kaisma valla ja Vändra valla haldusterritoriaalse korralduse ja sellega seonduvalt Vabariigi Valitsuse määruse muutmine

Välislingid
-----------

* Kaisma piirkonna koduleht
* Ester Vilgats. Vändra ja Kaisma vald plaanivad ühinemist ERR, 28. jaanuar 2009
Mike van der Hoorn (paremal) Swansea City särgis
**Mike Adrianus Wilhelmus van der Hoorn** (sündinud 15. oktoobril 1992 Almeres) on Hollandi jalgpallur, kes mängib keskkaitsjana Saksamaa kõrgliiga klubis Bielefeldi Arminia.

Ta alustas klubikarjääri kodumaal FC Utrechtis, millega liitus 2006. aastal. Klubi põhimeeskonnas debüteeris ta hooajal 2010–11. Hooajal 2012–2013 valiti ta Utrechti aasta mängijaks. 2013. aasta juulis liitus ta Hollandi suurklubi Amsterdami Ajaxiga, kus mängis kolm hooaega.

2016. aasta juulis liitus ta Inglismaa klubiga Swansea City, kellega sõlmis kolmeaastase lepingu. Arvatav üleminekusumma oli kaks miljonit naelsterlingit. Esimese värava Inglismaa kõrgliigas lõi ta 6. novembril 2016 mängus Manchester Unitedi vastu. Swansea Cityga mängis ta Inglismaa kõrgliigas kaks hooaega. Hooajal 2017–18 saadi liigas 18. koht ja langeti esiliigasse.

2020. aasta septembris sõlmis ta kolmeaastase lepingu äsja Saksamaa kõrgliigasse tõusnud Bielefeldi Arminiaga.

Saavutused
----------

Ajax
* Eredivisie: 2013–14
Mikel Balenziaga (2017)
**Mikel Balenziaga Oruesagasti** (sündinud 29. veebruaril 1988 Zumarragas) on Hispaania jalgpallur, kes mängib vasakkaitsjana Hispaania kõrgliiga klubis Athletic Bilbao.

Ta alustas klubikarjääri Real Sociedadis. Aastatel 2006–2008 mängis ta Hispaania tugevuselt kolmandas liigas Real Sociedadi reservmeeskonnas, kuid klubi põhimeeskonda ta ei jõudnud.

2008. aastal liitus Balenziaga esmakordselt Athletic Bilbaoga, mängides klubi põhimeeskonnas Hispaania kõrgliigas hooajal 2008–09. Hooajal 2009–10 mängis ta laenul Hispaania esiliiga klubis Numancia.

Aastatel 2011–2013 mängis ta Hispaania esiliigas Valladolidi Reali ridades.

Alates hooajast 2013–14 on Balenziaga mänginud taas Athletic Bilbao. Tema profikarjääri ainus värav pärineb 24. septembrist 2016, kui ta lõi Hispaania kõrgliigas värava Sevilla vastu.

Aastatel 2007–2008 mängis Balenziaga Hispaania kuni 19- ja kuni 21-aastaste koondistes. 2012. aastal debüteeris ta Baskimaa jalgpallikoondises.

Saavutused
----------

Athletic Bilbao
* Supercopa de España: 2015, 2020–21
* Copa del Rey: Teised kohad 2014–15, 2019–20, 2020–21

Viited
------

1. ↑  "Balenziaga prolonga la fiesta en San Mamés". Marca. 24.9.2016. Vaadatud 22.4.2022
Joel Armia 2016. aastal Winnipeg Jetsi särgis
**Joel Armia** (sündinud 31. mail 1993 Poris) on Soome jäähokimängija, kes mängib NHL-i klubis Montreal Canadiens ründajana paremäärel.

Ta alustas klubikarjääri kodulinna klubis Ässät. Soome kõrgliigas debüteeris ta hooajal 2010–11, lüües sel hooajal uustulnukast enim väravaid (kokku 18). Hooajal 2012–13 tuli ta klubiga Soome meistriks.

2011. aastal valiti ta NHL-i *draft* '​is Buffalo Sabresi poolt 16 valikuna. Põhja-Ameerikasse suundus ta mängima hooajal 2013–14, liitudes American Hockey League'i (AHL) klubiga Rochester Americans. Sabresi meeskonnas debüteeris ta NHL-is 23. detsembril 2014 mängus Detroit Red Wingsi vastu, kuid see jäi tema ainsaks mänguks Sabresis.

2015. aasta veebruaris siirdus Armia Winnipeg Jetsi. Seejärel mängis ta kuni hooaja lõpuni AHL-i klubis St. John's IceCaps. Järgmisel hooajal debüteeris Armia Jetsi meeskonnas NHL-is.

2019. aasta juulis sõlmis ta kaheaastase lepingu Canadiensiga.

Välislingid
-----------

* Joel Armia NHL.com lehel
* Joel Armia hockeydb.com lehel
**Łosvida järv** ehk **Losvida järv** (valgevene keeles Возера Лосвіда, vene keeles Лосвидо (Losvido)) on järv Valgevenes Viciebski oblastis Haradoki rajoonis. Järv asub merepinnast 164 meetri kõrgusel, selle valgla on 107 km².

Kaldajoone pikkus on 25,6 kilomeetrit. Kallaste kõrgus on 1,5 meetrit, kohati on need murrutatud, kohati liivased, kohati aga soostunud.

Madalaveelise ala laius on 5–250 meetrit. Järve madalama osa põhi on liivane või kaetud liivsaviga, seal esineb rändrahne. Sügavamas osas katab põhja sapropeel. Järve vesi on kihistunud.

Vee läbipaistvus on 2–5,2 meetrit. Łosvida järv on mesotroofne järv. Järves kasvab mitmeid Valgevenes haruldasi taimi, näiteks järv-lahnarohi ja meri-näkirohi.

Kaladest elavad järves haug, ahven, angerjas, koha, latikas, luts, säinas, roosärg, rääbis ja viidikas. Järve kaldad on tähtis puhkepiirkond, seal asuvad mitu pioneerilaagrit, puhkebaas ja paadilaenutus.

Välislingid
-----------

* Järv Valgevene kalapüügiportaalis
**Belum** on vald Saksamaal Alam-Saksi liidumaal Cuxhaveni kreisis.

Valla pindala on 25,72 km². 31. detsembril 2015 elas seal 838 inimest.

Kuulub valdade ühendusse Samtgemeinde Land Hadeln.

Ajalugu
-------

Belum kuulus 1180. aastal loodud vürstlikku Bremeni peapiiskopkonda. 16. sajandi keskpaigas võtsid elanikud vastu luterluse. Tilly (1628–1630) juhitud Liiga okupatsiooni ajal kannatasid nad vastureformatsiooni katsete all.

1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi krooniga – mille katkestas Taani okupatsioon (1712–1715) – ja 1715. aastast alates Hannoveri krooni poolt. 1807. aastal annekteeris hertsogkonna üürike Vestfaali kuningriik, enne kui Prantsusmaa selle 1810. aastal annekteeris. 1813. aastal taastati hertsogkond Hannoveri kuurvürstkonda, mis – pärast selle Hannoveri kuningriigiks ülendamist 1814. aastal – liidendas hertsogkonna reaaluniooni ja hertsogkonna territooriumist, sealhulgas Belumist, sai osa uuest 1823. aastal loodud Stade ringkonnast.

Luterlik Püha Vituse kirik

Viited
------

1. ↑  Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019.
2. ↑  Register of German municipalities (4th quarter 2022), vaadatud 12.02.2023.

Välislingid
-----------

* www.gemeinde-belum.de


Cuxhaveni kreisi vallad

* Armstorf
* Belum
* Beverstedt
* Bülkau
* Cadenberge
* Cuxhaven
* Geestland
* Hagen im Bremischen
* Hechthausen
* Hemmoor
* Hollnseth
* Ihlienworth
* Lamstedt
* Loxstedt
* Mittelstenahe
* Neuenkirchen
* Neuhaus
* Nordleda
* Oberndorf
* Odisheim
* Osten
* Osterbruch
* Otterndorf
* Schiffdorf
* Steinau
* Stinstedt
* Wanna
* Wingst
* Wurster Nordseeküste
**Rein Põlluste** (sündinud 8. detsembril 1946 Pärnus) on eesti sõudja.

Ta lõpetas aastal 1965 Pärnu 2. Keskkooli, õppis 1965–1967 Tallinna Polütehnilise Instituudi peenmehaanikateaduskonnas. Töötanud 1972–1991 Pärnu KEK-is töödejuhatajana, hiljem olnud OÜ Waldhof ehitusdirektor ja juhatuse liige.

Alustas sõudetreeninguid 1960 Evi Lepiku, Juhan Mitti ja Mihkel Leppiku juhendamisel.

Saavutused
----------

* Võitis NSV Liidu meistrivõistlustel roolijata neljapaadil 1967 hõbeda ja 1965 pronksi ning NSV Liidu rahvaste spartakiaadil 1971 roolijata kahepaadil hõbeda.
* 1963 roolijata kahepaadil NSV Liidu noortemeister.
* Tulnud 17 korral Eesti meistriks:
	+ 1963–64 roolijata kahepaadil,
	+ 1964–68, 1970 ja 1974 roolijata neljapaadil,
	+ 1965–66, 1968, 1970 ja 1974 roolijaga neljapaadil
	+ 1974–75 ja 1986 kaheksapaadil.
* Meistersportlane (1965).
* Osalenud veteranide sõudmisvõistlustel, sh maailma sõudeveteranide regatil ja saanud 2 võitu. Kuulunud Dünamosse, Kalevisse ja spordiklubisse Aeron.
* Olnud 1990–92 Sõudeliidu juhatuses.

Isiklikku
---------

Abikaasa Lea Põlluste (varem Lea Tartu) (sündinud 1947) on võitnud kaheksapaadil 1967 NSV Liidu noortemeistrivõistlustel ja 1968 juunioride meistrivõistlustel pronksi ning tulnud 1966–68 Eesti meistriks.
Poeg Paal P. (sündinud 1970) on sõudmises Eesti noortemeister (1986).
Tütar Piia P. (sündinud 1971) on sõudmises 2-kordne Eesti meister (1987).

Viited
------

1. ↑
2. ↑
|  |
| --- |
|  |
| Medalikohad |
| Taliolümpiamängud |
| **Hõbe** | 2010 | jäähoki |

**Joseph James Pavelski** (sündinud 11. juulil 1984 Ploveris Wisconsini osariigis) on USA jäähokimängija, kes mängib ründajana NHL-i klubis Dallas Stars.

2003. aastal valis San Jose Sharks ta NHL-i *draft* '​is 205. valikuna. Enne karjääri NHL-is mängis ta United States Hockey League'i klubis Waterloo Black Hawks ja Wisconsini Ülikooli meeskonnas.

NHL-is tegi ta Sharksi meeskonnas debüüdi 2006–07 ning lõi oma esimeses mängus ka kohe värava.

Hooaja 2012–13 esimeses pooles toimunud NHL-i tööseisaku ajal mängis Pavelski KHL-i klubis Minski Dinamo.

Hooajal 2015–16 jõudis ta Sharksiga Stanley karika finaali, kus kaotati Pittsburgh Penguinsile. Väljalangemismängudes oli Pavelski 14 väravaga NHL-i edukaim mängija.

Ta mängis Sharksis aastatel 2006–2019 kokku 13 hooaega. Aastatel 2015–19 oli ta Sharksi kapten.

2019. aasta juulis sõlmis ta kolmeaastase lepingu Starsiga. Hooajal 2019–20 jõudis ta Stanley karika finaali Starsiga. Finaalis kaotati Tampa Bay Lightningile. Hooaja 2019–20 väljalangemismängudes lõi Pavelski 13 väravat ja oli Brayden Pointi järel paremuselt teine väravalööja.

2. mail 2023 lõi Pavelski Stanley karika teise vooru esimeses mängus neli väravat Seattle Krakeni vastu. 38 aasta ja 295 päeva vanuselt sai Pavelski kõige vanemaks, kes on Stanley karika väljalangemismängude ühes mängus neli väravat löönud. Samas oli see Stanley karika väljalangemismängude ajaloos neljas kord, kui kaotava võistkonna üks mängija on löönud neli väravat (Stars kaotas lisaajal Krakenile 4:5).

Aastatel 2016, 2017, 2019 ja 2022 on ta valitud NHL-i tähtede mängule.

2010. aasta taliolümpiamängudel võitis Pavelski USA jäähokikoondisega hõbemedali.

Viited
------

1. ↑  "Joe Pavelski four goals in return from concussion, but Stars fall to Kraken in OT". nypost.com. 3.5.2023. Vaadatud 4.5.2023

Välislingid
-----------

* Joe Pavelski NHL.com lehel
* Joe Pavelski hockeydb.com lehel

| * v
* r
Dallas Stars |
| --- |
| 
**Väravavahid**: Jake Oettinger **·** Rémi Poirier **·** Scott Wedgewood |
| 
**Kaitsjad**: Jani Hakanpää **·** Joel Hanley **·** Miro Heiskanen **·** Esa Lindell **·** Nils Lundkvist **·** Colin Miller **·** Ryan Suter |
| 
**Ründajad**: Jamie Benn **·** Jevgeni Dadonov **·** Ty Dellandrea **·** Max Domi **·** Radek Faksa **·** Luke Glendening **·** Roope Hintz **·** Wyatt Johnston **·** Joel Kiviranta **·** Mason Marchment **·** Fredrik Olofsson **·** Joe Pavelski **·** Jason Robertson **·** Tyler Seguin |
**Łyskava Jumalaema Sündimise kirik** või **Lõskava Jumalaema Sündimise kirik** (Valgevene keeles *Царква Раства Багародзіцы*) on kirik Valgevenes Bresti oblasti Pružany rajoonis Zielanievičy külanõukogus Łyskavas. Kirikut kasutavad õigeusklikud.

Kirikuhoone
-----------

Kirik on ehitatud juugendstiilis, täpsemalt selle Poola aladel levinud vormis, mida kutsutakse Zakopane stiiliks. Hoone on rajatud männipuust prussidest. Hoone pikkus on 21, laius 12 ja kõrgus 22 meetrit. Kiriku idaküljes asub kolmekorruseline kellatorn, idaküljes aga apsiid, mille kõrval asub käärkamber. Kiriku katusel asub kaheksanurkne tambur, mida katab sibulakujuline kuppel. Samasugune kuppel on ka kellatorni tipus.

Ajalugu
-------

Esimene õigeusu kirik ehitati Łyskavasse aastal 1725. See hoone lammutati XIX sajandi lõpus, kuna kirik oli halvas seisukorras. Kogudusele anti kasutamiseks katoliiklastelt konfiskeeritud kirikuhoone. Aastal 1922 lammutati ka see hoone ja kogudus käis kuni uue kiriku valmimiseni koos surnuaial asuvas kabelis.

Kirik valmis vahemikus 1930–1933. Uue zakopane stiilis hoone ehitamine maksis 40 000 zlotti. Kirik pühitseti 8. oktoobril 1933. Kiriku ikonostaas pärineb vanast aastal 1922 lammutatud hoonest.

Aastail 1962–1994 kasutas kirikut ka Zielzini Püha Risti Ülestõstmise kiriku kogudus. Tänapäeval on hoone arhitektuurimälestisena riikliku kaitse all.

Galerii
-------

* Kiriku apsiidKiriku apsiid
* Kirik külgvaatesKirik külgvaates
* Tambur ja kuppelTambur ja kuppel

Viited
------

1. ↑   G. Rąkowski, Ilustrowany przewodnik po zabytkach kultury na Białorusi, Burchard Edition, Warszawa 1997, ISBN 83-904446-9-0, lk.131.
2. ↑  Харэўскі С. В. Культавае дойлідства Заходняй Беларусі 1915—1940 гг. — Вильня: ЕГУ, 2008. — lk. 70—71. — 102 lk. — ISBN 978–9955–77-13–9.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Łyskava Jumalaema Sündimise kirik** |

* fotod kirikust
* Łyskava kirik
**Joel-Rasmus Remmel** (sündinud 11. detsembril 1989) on eesti muusik.

Haridus
-------

2009. aastal lõpetas Remmel Jakob Westholmi Gümnaasiumi. 2011.–2012. aastal õppis ta Göteborgi ülikooli muusika- ja draamaakadeemias, 2014. aastal lõpetas Eesti Muusika- ja Teatriakadeemia jazzosakonna klaveri eriala magistriõppe.

Tegevus muusikuna
-----------------

Joel Remmel musitseerib koos Heikko Remmeli ja Ramuel Tafenauga kollektiivis Joel Remmel Trio.

Ta on pianistina koostööd teinud paljude Eesti muusikute ja kollektiividega, teiste hulgas Anna Kaneelina, Raivo Tafenau kvartett ja Liisi Koikson. Viimasega ilmutasid nad 2023. aastal ühise albumi "Põimumised". Lisaks on ta kaastööd teinud näiteks Liina Saare, Tiit Kalluste ja Marianne Leiburi albumitel.

Remmel osaleb Draamateatri lavastuses "Lehman brothers" ning on lavastuse muusika üks autoreid.

Albumid
-------

**Sooloalbumid**:

* "Live at Taff Club" (2020)
* "Vaimustav looja" (2023)

**Joel Remmel Trio albumid**:

* "Lumekristall" (2012)
* "More Than Fishermen" (2014)
* "Some Things Never Change" (2016)
* "Sharp" (2019)
* Joel Remmel Trio & Aleksander Paal – "Sügis" EP (2020)
* Joel Remmel Trio & Jukka Eskola – "Puhkus" EP (2020)
* Joel Remmel Trio feat Liisi Koikson, Jukka Eskola & Aleksander Paal – "Kevad" (2021)

Tunnustus
---------

* Aasta jazzmuusik (Jazzkaare ja Eesti Jazziliidu auhind, 2020)
* Aasta jazzansambel (Jazzkaare ja Eesti Jazziliidu auhind, 2021), Joel Remmel Trio koosseisus
* Aasta jazzalbum (Eesti Muusikaauhinnad, 2022), Joel Remmel Trio koosseisus

Muu tegevus
-----------

Remmel töötab Eesti Muusika- ja Teatriakadeemias lektorina ning Tallinna Muusika- ja Balletikooli rütmimuusika osakonnas klaveripedagoogina. Ta on amatöörjalgpallur Tallinna FC Reaal ridades ning olnud ERR-i jalgpalliülekannete kaaskommentaator.

Isiklikku
---------

Joel-Rasmus Remmeli vanemad on muusikud Taavo Remmel ja Varje Remmel ning tema vend on jazzmuusik Heikko-Joseph Remmel.

Aastail 2013–2016 oli ta abielus laulja Laura Põldverega. 2021. aastal abiellus näitleja Liis Remmeliga.

Viited
------

1. ↑
2. ↑
3. 1 2 3 4 5 6 7 8 9 10
4. ↑
5. ↑  "Liisi Koikson ja Joel Remmel andsid välja duoalbumi "Põimumised"". *ERR*. 17. aprill 2023. Vaadatud 25. aprillil 2023.
6. ↑  "Joel Remmel avaldas teise sooloalbumi "Vaimustav looja"". *ERR*. 13. veebruar 2023. Vaadatud 25. aprill 2023.
7. ↑
8. ↑  "Tagasi Põldvereks! Laura Remmel lahutab abielu: tundsin juba pikka aega, et hakkan kaotama iseennast..." *Kroonika*. 15. aprill 2016. Vaadatud 25. aprillil 2023.
9. ↑  "Pulmad peetud: Liis Lass ja Joel Remmel sõudsid salaja abieluranda". *Kroonika*. 23. mai 2021. Vaadatud 25. aprillil 2023.
**Wello Uuskyla** (kasutusel ka (Feliks) ja Vello Uusküla; 14. juuni 1921 Kuke küla, Mässu vald – 8. november 2006 Kungälv, Rootsi) oli eesti arhitekt, karikaturist ja kunstnik. 

Aastatel 1933–1939 õppis Uuskyla Haapsalu Gümnaasiumis. Pärast seda astus Tallinna Tehnikaülikooli, kus õppis keemiat. Ta eksmatrikuleeriti 1940. aasta sügisel kulaku pojana. Sõja ajal oli vabatahtlikuna Soome mereväes, kust pärinebki tema nime kirjutamisviis. Pärast Rootsi emigreerumist õppis Stockholmi Tehnilises Instituudis ehitusinseneriks (lõpetas 1949. aastal). Seejärel õppis Göteborgi Chalmersi Tehnikaülikooli arhitektuuriosakonnas, mille lõpetas 1956. aastal. 1967–1968 õppis ta Stockholmi Kuninglikus Kunstiakadeemias kunsti.

1956–1974 pidas ta oma arhitektuuribürood. Pärast seda töötas viis aastat Norrköpingis ringkonnaarhitektina ja viis aastat Lilla-Edetis linnaarhitektina. Viimased aastakümned elas ta Kungälvis, kus tegeles selle vanalinna uurimisega ja oli kunstiringi juhendaja.

1953. aastal astus ta Göteborgis Eesti Üliõpilaste Seltsi.

Uuskyla projekteeritud on Kungälvis hotell ja restoran Fars Hatt, ta on täiendanud ja laiendanud Falkenbergis Grand Hotelli ja elamuid, Kungälvis asuvat kaubanduskeskust, Örsåsi munitsipaalkooli. 1964. aastal sai Falkenbergi keskuse linnaplaneeringu võistlusel II koha.

Wello Uuskyla joonistusi ja maale on eksponeeritud Göteborgi, Stockholmi ja Toronto kunstinäitustel. Oma karikatuuridel kasutas ta pseudonüümi NAAK.

Ta oli abielus ja tal oli kolm last.

Viited
------

1. 1 2  Teataja : poliitika, kultuuri, ühiskonna- ja noorteprobleemide häälekandja = Estnisk tidning för politik, kultur, samhällsinformation och ungdomsfrågor, 8 juuni 1991 Wello Uuskyla 70.
**Rein Põldme** (sündinud 12. jaanuaril 1937 Rakveres) on Eesti sõudja, spordipedagoog ja ujumistreener. 

Lõpetas 1954. aastal Tallinna Kehakultuuritehnikumi ja 1958 Tartu Riikliku Ülikooli kehakultuuriteaduskonna.

Sportlasena
-----------

Rein Põldme hakkas 1951. aastal harrastama ujumist ja 1954. aastal Ülo Tölpi juhendamisel sõudmist. Ta on tulnud kahel korral (1956–1957) kaheksapaadil Eesti meistriks.

Spordipedagoogina
-----------------

Töötanud 1958–1964 Tartus spordimetoodikuna ja Tartu Pedagoogilise Kooli harjutuskooli kehalise kasvatuse õpetajana ning hiljem üle 30 aasta Tartu 2. Eriinternaatkooli (õpilased nägemispuudega) kehalise kasvatuse õpetajana. 

Ta on juhendanud aastast 1965 nägemispuudega ujujaid, sh para-OM-i (1988–2000) ning para-MM-i ja para-EM-i (1977–99) medalivõitjaid. Õpilasi: Nadežda Maksimova, Tiiu Mallene-Sarv, Vilma Nugis, Marge Kõrkjas, Annika Raide, Paul Sepping, Ado Arukask, Mart Soomre, Virgo Kais. 

Olnud Eesti Paraolümpiakomitee ja Eesti Pimedate Spordiliidu juhatuse liige ning Lõuna-Eesti Pimedate Ühingu Tartu Emajõe Kooli osakonna esimees. 

Võtnud treenerina osa 1992 Barcelona, 1996 Atlanta ja 2000 Sydney paraolümpiamängudest.

Tunnustus
---------

* 1988 Eesti NSV teeneline treener
* 2012 Tartu Tähe kavaler
* 2014 Valgetähe V klassi teenetemärk
* 2017 Eesti Pimedate Spordiliidu auliige

Viited
------

1. ↑  Teenetemärkide kavaleride andmekogu – 19007
2. ↑
**Łosk** (transkribeerituna **Losk**; leedu keeles *Laskas*) on küla (endine alev) Valgevenes Minski oblasti Vałožyni rajoonis Harodźki külanõukogus. 

Külas on põhikool, kultuurimaja ja raamatukogu. Vaatamisväärsusteks on linnamägi, õigeusu kirik aastast 1856 ja katoliku kirik aastast 1930. Kooli juures on muuseum, kus kajastatakse XVI sajandi trükikunsti ja Szymon Budny tegevust.

Ajalugu
-------

Arheoloogiliste leidude põhjal saab väitam et Łosk asutati XI sajandil. Esimest korda on asulat kirjalikult mainitud siiski alles XIV sajandi lõpus. Łoskis asus XIV–XVIII sajandil puidust linnus. Alates XV sajandist kuulus see Kaributaitistele, sajandi lõpus läks see Mangirdaitiste valdusse.

XVI sajandi alguses läks Łosk Kiszkade valdusse, kes rajasid sinna kalvinistliku koguduse. Aastal 1574 asutas Jan Kiszka sinna trükikoja. Trükikoda kasutasid Szymon Budny juhitud ariaanlikud usureformaatorid oma trükiste välja andmisteks. Szymon Budnyst sai küla pastor ja Łoskist ariaanliku liikumise keskus. Lisaks anti trükikojas välja veel Andrzej Frycz Modrzewski ja Cyprian Bazyliku teoseid.

XVI sajandi lõpus sai Łoskist alev. 1630. aastatel müüs Stanisław Kiszka asula Vilniuse kapiitlile, selle valdusse jäi asula XIX sajandi lõpuni.

Poola jagamisel läks Łosk aastal 1793 Venemaa Keisririigi koosseisu. Alev hakkas kuuluma Vilno kubermangu. Kuni 1917. aastani oli Łosk Venemaa koosseisus, 1919–1939 kuulus Poolale, 1939–1991 kuulus Nőukogude Liidu koosseisu. Aastal 1940 muudeti alev külaks.

Viited
------

1. ↑  "Arhiivikoopia". Originaali arhiivikoopia seisuga 29. juuni 2015. Vaadatud 27. juunil 2015.`{{netiviide}}`: CS1 hooldus: arhiivikoopia kasutusel pealkirjana (link)
Anatoli Burtsev (2014)
**Anatoli Aleksejevitš Burtsev** (jakuudi keeles Анатолий Алексеевич Бурцев; sündinud 14. oktoobril 1944 Jakutskis Jakuudi ANSV-s) on  jakuudi kirjandusteadlane, Sahha teaduste akadeemia liige.

Ta on  Ammossovi-nimelise Kirde Föderaalülikooli vene ja välismaa kirjanduse kateedri professor. Aastatel 1987–2013 oli ta ühtlasi kateedrijuhataja. 

Burtsev on avaldanud töid inglise, ameerika, jaapani, vene ja jakuudi kirjanduse alalt. Ta on osalenud paljudel teaduskonverentsidel, sealhulgas Oxfordis, Edinburghis ja Londonis. Ta on väljatöötanud jakuudi kirjanduse uue, deideologiseeritud kontseptsiooni.

Haridus ja töökäik
------------------

Anatoli Burtsev lõpetas 1967. aastal Jakutski Riikliku Ülikooli vene keele ja kirjanduse osakonna ja 1975. aastal  Lomonossovi-nimelise Moskva Riikliku Ülikooli filoloogiateaduskonna aspirantuuri erialal "Lääne-Euroopa, Ameerika ja Austraalia maade kirjandus".

Ta on kaitsnud Moskva riiklikus ülikoolis filoloogiakandidaadi väitekirja "Проблема ориентализма и развитие английского рассказа в конце 19 века". 1990. aastal sai ta samas doktorikraadi väitekirjaga "Английский рассказ конца 19 – начала 20 вв.: Проблемы типологии и поэтики".

Alates 1967. aastast töötab Burtsev Kirde föderaalülikoolis. Aastatel 1987–2013 juhatas ta vene ja välismaa kirjanduse kateedrit. Filoloogiateaduskonna dekaanina töötas ta aastatel 1987–1992 ja 2002–2010.

Tunnustus
---------

* 1993 – valiti Sahha (Jakuutia) Vabariigi Teaduste Akadeemia tegevliikmeks (akadeemikuks)
* 2002 – Sahha (Jakuutia) Vabariigi teeneline teadustegelane
* 2010 – Sahha (Jakuutia) Vabariigi Tširjajevi-nimeline riiklik preemia teaduse ja tehnika valdkonnas

Talle on antud Baikali Riikliku Ülikooli auprofessori aunimetus.

Viited
------

1. ↑  Сотрудники. s-vfu.ru
2. ↑  Кафедра русской и зарубежной литературы. s-vfu.ru
3. 1 2 3 4 5 6 7 8  Анатолий Алексеевич Бурцев. s-vfu.ru
**Aerokosmose insenerindus** ehk **aerokosmose inseneriteadus** on inseneriteaduste valdkond, mis tegeleb õhu- ja kosmosesõidukite teadusliku ja tehnoloogilise uurimistööga, projekteerimisega, arendamisega, ehitamisega ja katsetamisega. Selle kaks peamist ja omavahel kattuvat haru on aeronautikainsenerindus ja astronautikainsenerindus. Aeronautikainsenerindus käsitleb õhusõidukeid, mis töötavad Maa atmosfääris ja astronautikainsenerindus käsitleb kosmosesõidukeid, mis töötavad väljaspool Maa atmosfääri.

Aerokosmose insenerindus tegeleb lennukite, rakettide, lennu- ja kosmoseaparaatide projekteerimisega, konstrueerimisega ning neid mõjutavate jõudude ja nende füüsikaliste omaduste teadusliku uurimisega. Muu hulgas kuuluvad valdkonna alla õhu- ja kosmosesõidukite aerodünaamilised omadused ja käitumine, aerodünaamiline kandepind, juhtpind, tõstejõud, takistus ja teised omadused.

Valdkonna algne nimetus oli **aeronautikainsenerindus**. Lennunduse tehnoloogia arenedes ja kosmosesõidu-võimeliste lennusõidukite tekkides on aerokosmose insenerindus kui laiem mõiste varasema mõiste tavakasutuses suurel määral asendanud. Kõnekeeles kasutatakse aerokosmose insenerinduse, eriti selle astronautikaharu kohta sõna **raketiteadus**.
**Frankfurdi koolkond** on neomarksistlikku ühiskonnateooriat arendanud koolkond, mis kujunes Frankfurdi Ülikooli sotsiaaluuringute instituudis 1931. aastal.

Juhiks oli Max Horkheimer (1895–1973), kelle ümber koondus sotsiaal- ja kultuurifilosoofidest intellektuaalide rühm (Theodor Adorno, Walter Benjamin, Erich Fromm, Jürgen Habermas, Herbert Marcuse jt). Instituuti juhtisid veel Adorno, Marcuse, Fromm jt (1. laine); pärast Teist maailmasõda kujunes koolkonna liidriks Jürgen Habermas (2. laine).

1. laine Max Horkheimer (1895–1973), Theodor Adorno (1903–1969). Arvasid weberlikult, et kapitalism viib totaalselt hallatava ühiskonnani. Klassivõitlus ei toimi, kuna inimesed tasalülitatakse popkultuuri ja meedia abil. Siit ka ideoloogiakriitika vajalikkus, et paljastada meie ühiskonna ideoloogilised "alusmüürid". Vrd praeguse retoorikaga: Ameerika kui "demokraatia kants", hea demokraatia ja halvad teised vormid jne. Ideoloogiakriitikute arvates viib mistahes filosoofilise teooria universaliseerimine poliitilises praktikas paratamatult rõhumiseni.

Koolkonna esimese laine esindajad on püüdnud ühendada Hegeli, Marxi, Freudi, Immanuel Kanti, Max Weberi ja György Lukácsi vaateid. Varajase K. Marxi arusaamu (võõrandumisprobleemid) hakati vastandama hilise K. Marxi arusaamadele ("Kapital"). Lähtuvalt Hegeli dialektikast kritiseeriti positivismi ühekülgse empirismi pärast.

2. laine esindaja Jürgen Habermas (1929) üritas ühiskonda põhjendada inimese kommunikatiivse loomusega, ratsionaalse avaliku konsensusega, ühendada teooriat ja praktikat. Max Horkheimeri juhitud seltskond püüdis ühendada empiirilisi ja teoreetilisi ühiskonnauuringuid (pakuti välja interdistsiplinaarne käsitlusviis).

Koolkonna teoreetikute hulka kuulub ka Walter Benjamin.

Frankfurdi koolkonna programmilised seisukohad
----------------------------------------------

1. Kriitilise ühiskonnateooria loomine. Eesmärk: parandada tegelikkust.

2. Revolutsiooniidee, kaks võimalust:

1) kas natsionaal-sotsialistlik valitsus või

2) revolutsioon (hiljem loobuti, revolutsioon kui terror).

3. Filosoofia ülesanne: teenida-kritiseerida kõike seda, kui inimene on võõrandatud ja orjastatud seisundis. Pärast Teist maailmasõda kasvas see kriitika üle industriaalühiskonna kriitikaks.

4. Meetod: terviklik, interdistsiplinaarne lähenemine ühiskonnale, empiirilise tasandi uurimuste ühendamine teoreetilise tasandiga, sotsioloogia ühendamine teoreetilise filosoofiaga.

Liikmed
-------

Koolkonna liikmed olid

* Max Horkheimer
* Theodor W. Adorno
* Herbert Marcuse
* Friedrich Pollock
* Erich Fromm
* Otto Kirchheimer
* Leo Löwenthal
* Franz Leopold Neumann
* Jürgen Habermas
|  |  |
| --- | --- |
|  |  *See artikkel on laulust; teiste samanimeliste teoste kohta vaata Frankie and Johnny (täpsustus).* |

---

**"Frankie and Johnny"** (ka **"Frankie and Johnnie"** ja **"Frankie and Albert"**) on populaarne ameerika rahvalik laul, mis avaldati esmakordselt 1904. aastal.

Laul räägib naisest Frankiest, kes avastab, et ta mees Johnny petab teda teise naisega. Frankie tapab tulirelvaga Johnny ning ta pannakse vangi või mõne versiooni kohaselt isegi hukatakse. Arvatakse, et laul põhineb tõestisündinud lool.

Laulul on ajaloo vältel olnud mitu viise (on välja kujunenud tänapäevaversioon) ja mitu sõnade versiooni (põhifraasid on sarnased). Laulu on salvestanud teiste seas näiteks Lead Belly, Mississippi John Hurt, Charlie Poole, Elvis Presley, Sam Cooke, Stevie Wonder, Taj Mahal, Jack Johnson, Lonnie Donegan, Bob Dylan jt.

Laulu ainetel on loodud mitu filmi:

* "Her Man" (1930)
* "Frankie and Johnny" (1936)
* "Rooty Toot Toot (multifilm; 1951)
* "Frankie and Johnny" (1966)
* "Frankie ja Johnny" (1991)
* "A Prairie Home Companion" (2006)
Alma Vaarman, 1978  
Foto: Jaan Künnap
**Alma Vaarman** (ka **Alma Vaarman-Silber**; 9. september 1902 Tallinn – 20. detsember 1992 Tallinn) oli eesti kommunist.

Alma Vaarman oli illegaalse Eestimaa Kommunistliku Partei liige 1922. aastast ja illegaalse EKP III kongressi delegaat. Aastal 1922 oli ta üks ELKNÜ I kongressi kuueteistkümnest osalejast. Hiljem Nõukogude okupatsiooni ajal olid nad koos Vladimir Kanguriga viimased veel elus olevad ELKNÜ I kongressi delegaadid ning "revolutsiooniveteranid".

Alma Vaarman oli aastatel 1922–1923 Töölisühisuste Kesknõukogu ja EKP Tallinna komitee liige. 

Ta vangistati illegaalse riigivastase poliitilise tegevuse eest Eestis 1923. aastal ja mõisteti selle eest viieks aastaks vangi. 

1929. aastal siirdus A. Vaarman salaja Nõukogude Liitu. Aastatel 1929–1931 õppis ta Moskva rahvusvahelises Lenini koolis, kus lõpetas kursuse kolme aasta asemel kahe aastaga. 1931. aastal esitas ta lõputöö teemal "EKP poliitika ja taktika maaküsimuse lahendamisel Eestis 1917–1919 aastail". Esines ettekandega Kominterni Poola-Balti Ländersekretariaadi istungil Mitzkevic-Kapsukase juhtimisel. Pärast seda suundus Krimmi ja sealt naastes heideti EKP-st välja. Ennistati 1934. aastal kui eksikombel väljaheidetu. Aastatel 1931–1937 töötas ta Moskva teedeministeeriumis kaadriinspektorina. Aastatel 1935–1937 õppis ta Moskva kirjandusinstituudi eriosakonnas. 9. oktoobril 1937 arreteeriti ta Moskvas rahvusdemokraatia vastu suunatud aktsiooni käigus. 1946. aastal rehabiliteeriti ja naasis Eestisse. Aastatel 1946–1950 oli ta Tallinnas laotööline. 1950–1956 elas väljasaadetuna Krasnojarski krais. 1956–1957 oli ta Nõmme invaliididekodu majandusjuhataja. Läks 1957. aastal pensionile. Teenete eest Eesti kommunistlikus liikumises nimetati ta 1957. aastal personaalpensionäriks.

Alma Vaarman suri 1992. aastal ja on maetud Rahumäe kalmistule.

Teosed
------

* Jaan Kross ja Alma Vaarman, *Tallinna proletaarse teatri ajaloost (1. osa)*. Eesti NSV Teatriühing 1957
* Alma Vaarman, *Surmast tugevam*. Eesti Riiklik Kirjastus 1960, 344 lk ja 1976, 380 lk
* Alma Vaarman, *Vennad Kreuksid ja nende aeg*, Eesti Raamat, 1972

Viited
------

1. ↑  Alma Vaarman - eesti kommunistliku liikumise tegelane, publitsist 1902-1992 Archives Portal Europe

Välislingid
-----------

* "Ilmalik leer", poliitilised kursused noortele Eestis, korraldati 1922 ja 1923 Eestimaa Kommunistliku Noorsooühingu juhtimisel Tartus ja Tallinnas. Grupifotol kursuste lõpetajad, sh Alma Vaarman
* Eesti biograafiline andmebaas ISIK. Vaarman, Alma
* Enn Säde, Kuidas Alma Vaarman ÜROd tegi – Sirp, 15. oktoober 2009
Doveri kriidipaljand koosneb planktoni *Coccolithus pelagicus* kivististest
*See artikkel on kivimist; geokronoloogilise üksuse kohta vaata artiklit Kriit (ajastu); kirjutusvahendi kohta vaata artiklit Kriit (kirjutusvahend), perekonnanime kohta vaata artiklit Kriit (perekonnanimi).*

---

Tõenäolisemalt maailma kuulsaim kriidipaljand – Doveri valged kaljud
**Kriit** on peeneteraline poorne pehme lubjakivi. Nagu muudki lubjakivid, koosneb ka kriit valdavalt kaltsiidist (CaCO3). 

Kriit on moodustunud peamiselt mikroskoopiliste mereloomade, eelkõige foraminifeeride kodadest. Kriidi peamine komponent on kaltsiidist toesega kuldvetikate (kokkolitoforiidid; tänapäeval valdavad meredes perekonna *Emiliana* esindajad) jäänused. 

Suured kriidilademed tekkisid keskaegkonnas ja eriti kriidiajastul, millest tuleneb ka ajastu nimi. Siis oli kliima tänasest tunduvalt soojem ning tingimused lubikojaga mereloomadele sobivamad. 

Tuntud kriidipaljandid on Doveri valged kaljud Inglismaa lõunarannikul, Møni klint Taani samanimelisel saarel ja arvukad pangad Rügeni saarel Saksamaal.

Kriit kui eriti poorne lubjakivi on hea mahuti naftale ja gaasile. Kriidist koosnevad Põhjamere alused kivimid ning Araabia poolsaare naftat ja gaasi sisaldavad kivimid.

Vaata ka
--------

|  |  |
| --- | --- |
|  | Tsitaadid Vikitsitaatides: **Kriit** |

Kriit kirjutus- ja joonistusvahendina on valmistatud peenestatud ja kokkupressitud kriidist ja kipsist.
Üks Eesti tuntumaid kriitikuid oli Friedebert Tuglas.
**Kriitik** on inimene, kes avaldab avalikkuses, tavaliselt eelkõige ajakirjanduses, järjepidevalt oma põhjendatud seisukohti arvustustes kirjanduse, teatri, filmi, muusika või mõne muu kunstivaldkonna kohta. Üldjuhul peetakse kriitikuteks eelkõige inimesi, kelle arvamusi ajakirjandus tasustab, kuid aina enam hägustub piir kutseliste kriitikute ja nn kodanikuajakirjanduse, sh blogijate vahel. Kriitik võib, kuid ei pruugi olla vastava erialaharidusega; tihti tegelevad kriitikaga vastava valdkonna teadlased. Sageli ei praktiseeri kriitikud ise oma kritiseeritavas valdkonnas, et säilitada neutraalsus, kuid niisugune hoidumine ei ole absoluutne reegel. Valdkondade järgi liigitatakse kriitikuid nt teatrikriitikuteks, kirjanduskriitikuteks ja muusikakriitikuteks, kunstikriitikuks nimetatakse kujutavale kunstile spetsialiseerunud kriitikut.

Eesti tuntumate kirjanduskriitikute hulka on kuulunud näiteks Friedebert Tuglas, Ain Kaalep, Mihkel Mutt ja Maire Liivamets, filmikriitikute hulka Jaan Ruus, Ilmar Raag ja Kristiina Davidjants, muusikakriitikute hulka Karl Leichter, Evi Arujärv, Tõnis Erilaid ja Siim Nestor, teatrikriitikute hulka Artur Adson, Ülo Tonts ja Elem Treier.

Vaata ka
--------

|  |  |
| --- | --- |
|  | Tsitaadid Vikitsitaatides: **Kriitik** |

* Kultuurikriitik
**Dublin** on linn USA-s Ohio osariigis Franklini maakonnas. See on Columbuse eeslinn. Elanike arv on 2020. aasta rahvaloenduse kohaselt 49 328. Aastal 2010 oli elanikke 41 751.

1970. aastal oli Dublin veel paarisaja elanikuga väikelinn. Elanike arv hakkas kiiresti kasvama pärast seda, kui valmis Columbust ümbritsev kiirtee Interstate 270. Dublin sai *city*-õigused 1987. aastal, mil linna elanike arv üle 5000. Linn on saanud nime Dublini linna järgi Iirimaal.

Linnas asub golfiklubi Muirfield Village Golf Club, kus toimub iga-aastane golfivõistlus Memorial Tournament.

Dublinis asub kiirtoidurestoraniketi Wendy's ja mittetulundusühingu Online Computer Library Center (OCLC) peakorter.

Alates 1988. aastast on Dublinis augusti esimesel nädalavahetusel toimunud iga-aastane kultuuri- ja muusikafestival Dublin Irish Festival.

Linnas on sündinud jäähokimängija Sean Kuraly.

Viited
------

1. ↑  2016 U.S. Gazetteer Files
2. ↑  2020 United States Census, vaadatud 1.01.2022.

Välislingid
-----------

* Dublini linna koduleht
* Dublin Irish Festival
Vinni Lettieri 2020. aastal Hartford Wolf Packi mängijana
**Vinni Lettieri** (sündinud 6. veebruaril 1995 Excelsioris Minnesotas) on USA jäähokimängija, kes mängib keskründajana NHL-i klubis Anaheim Ducks.

Aastatel 2012–2013 mängis ta United States Hockey League'i klubis Lincoln Stars ja 2013–2017 Minnesota Ülikooli jäähokimeeskonnas.

2017. aasta märtsis sõlmis ta kaheaastase lepingu NHL-i klubiga New York Rangers, misjärel asus ta mängima American Hockey League'is (AHL) Rangersi tütarklubis Hartford Wolf Pack. NHL-is debüteeris Lettieri 29. detsembril 2017 mängus Detroit Red Wingsi vastu ning lõi selles mängus ka värava. Hooajal 2017/18 sai ta NHL-is 19 mänguga kirja lisaks neli väravasöötu. Hooajal 2018/19 pääses Lettieri NHL-is väljakule 27 mängus, saades kirja 1+2. Enam sai ta mänguaega Wolf Packis, lüües aastatel 2018–2020 kahel hooajal järjest AHL-is vähemalt 23 väravat.

2020. aasta oktoobris sõlmis ta lepingu Anaheim Ducksiga. Esimesel hooajal mängis ta põhiliselt AHL-i klubis San Diego Gulls, tehes 22 mänguga 14+12. Hooajal 2021/22 tegi Lettieri Ducksi meeskonnas oma resultatiivseima hooaja NHL-is, kui lõi viis väravat ja andis viis väravasöötu.

USA jäähokikoondise koosseisus osales Lettieri 2022. aasta jäähoki maailmameistrivõistlustel.

Viited
------

1. ↑  "Ducks sign De Leo, Welinski, Poturalski and Lettieri to contracts". nhl.com. 10.10.2020. Vaadatud 13.5.2022

Välislingid
-----------

* Vinni Lettieri NHL.com lehel
* Vinni Lettieri hockeydb.com lehel
**Johannes Theodor Willberg** (10. detsember / 22. detsember 1863 Tallinn – 26. veebruar 1945 Altenkirchen, Rheinland-Pfalzi liidumaa) oli Eesti vaimulik.

Willberg õppis aastatel 1874–1882 Tallinna kubermangugümnaasiumis ja 1883–1887 Tartu ülikooli usuteaduskonnas. Oli prooviaastal Käina Martini koguduses (Georg von Holsti juures) ja Tallinna Jaani koguduses (Karl Woldemar Emil Grohmanni juures). Ordineeriti 11. veebruaril 1888 Kuressaares õpetajaks.

Ta oli aastatel 1888–1890 Kuressaare Laurentiuse koguduse abiõpetaja ning ühtlasi ka usuõpetaja. Aastatel 1891–1931 oli ta Ambla Maarja koguduse õpetaja. 1931. aastal jäi emerituuri.

1939. aastal põgenes Saksamaale. 

Ta suri 1945. aastal Rheinland-Pfalzi liidumaal Altenkircheni (Westerwald) kreisis Altenkirchenis.

Isiklikku
---------

Tema poeg Richard Traugott Paul Willberg elas Eestis, võttis osa Vabadussõjast Balti pataljoni koosseisus, lõpetas Tartu ülikooli usuteaduskonna ja töötas vaimulikuna Saksamaal.

Viited
------

1. ↑  Die Pastoren des Konsistorialbezirk Estland 1885-1919. Böhlau Verlag Köln Wien. 1988
2. ↑  Die evangelischen Prediger Livlands bis 1918. Böhlau Verlag Köln, Wien 1977
3. ↑  Konrad Veem Eesti Vaba Rahvakirik Dokumentatsioon ja leksikon EVR Stockholm 1988
4. ↑  Lexikon deutschbaltischer Theologen seit 1920. Bearbeitet von Wilhelm Neander. 2 auflage 1988, bearbeitet von C. Helmut Intelmann
**Kriit** on eesti perekonnanimi.

Statistika
----------

2022. aasta 1. jaanuari seisuga oli Eestis perekonnanimi Kriit 38 inimesel: 17 mehel ja 21 naisel. Perekonnanimede levikult oli Kriit meeste puhul 7376. kohal ja naiste puhul 6388. kohal. Perekonnanime Kriit kandja oli keskmiselt 44 aasta vanune. Perekonnanimi Kriit oli levinuim Põlva maakonnas, kus neid on maakonna 10 000 elaniku kohta 2,86.

19. sajandi algul pandi pärisorjusest vabastamise käigus talupoegadele Tartumaal Kodavere kihelkonnas nimeks Krieth, Harjumaal Kose kihelkonnas Krit, Virumaal Rakvere kihelkonnas Krith ja Järvamaal Türi kihelkonnas Kritt (normaliseeritud nimed on Kriit).

Nimede eestistamise käigus loobus üks isik 1937. aastal nimest Nahkrokriitmann ning võttis uueks nimeks Kriit.

Nime kandjaid
-------------

* Kalle Kriit, eesti jalgrattur (1983–)
* Keiu Kriit (Must), eesti tõlkija ja lavakoomik (1982–)
* Kristina Kriit, eesti viiuldaja (1977–)
* Roland Kriit, eesti klarnetist (1917–1998)

Viited
------

1. ↑  Statistikaamet: Nimede statistika (vaadatud 15.12.2022)
2. ↑  Onomastika andmebaas. Nimede panemine: Kriit.
3. ↑  Onomastika andmebaas. Nimede eestistamine: (uus nimekuju): Kriit.

Välislingid
-----------

* Kriit statistikaameti andmebaasis
**César Pelli** (12. oktoober 1926 Tucumán Argentina – 19. juuli 2019) oli Argentina päritolu ameerika arhitekt, kõrgete pilvelõhkujate projekteerija. 

Tema tööde hulka kuuluvad Kuala Lumpuri Petronas Towersi kompleks, One Canada Square Londonis ja Nippon Telegraph and Telephone'i peakorter Tōkyōs. Tema büroo peakorter asus USA Connecticuti osariigis New Havenis.

Pelli alustas arhitektuuriõpinguid Tucumáni Riiklikus Ülikoolis Argentinas, kuid lõpetas Illinoisi ülikooli USAs, kuhu ta kolis 1952. aastal. Ta sai USA kodakondsuse 1964. aastal. Ta alustas arhitektikarjääri Eero Saarineni büroos. 1977. aastal asutas ta arhitektibüroo César Pelli & Associates Architects.

1977–1984 töötas Pelli Yale'i ülikooli arhitektuuriteaduskonna dekaanina. 26. mail 2008 nimetas Yale'i ülikool ta audoktoriks.

1991. aastal nimetas Ameerika Arhitektide Instituut ta kümne kõige mõjukama elusoleva arhitekti hulka. 1995. aastal andis Ameerika Arhitektide Instituut talle kuldmedali kestva mõju eest arhitektuuri teooriale ja praktikale.

Ta oli abielus maastikuarhitekti ja linnadisaineri Diana Balmoriga. Neil on kaks last: poeg Denis on neurobioloog ja tütar Rachel on samuti arhitekt.

Tunnustus
---------

* 1982 – valiti Ameerika Kunstide ja Kirjanduse Akadeemia liikmeks

Välislingid
-----------

*
**Johannes Uiga** (12. veebruar 1918 Tartu – 23. oktoober 1998) oli eesti kunstnik.

Ehkki Uiga on eelkõige tuntud natuurist maalinud maastikumaalijana, kes kujutas peamiselt Lõuna-Eesti maastikke, sealhulgas Pühajärve motiive, tegi ta varasemas loomingujärgus ka portreid. Samuti viljeles ta eri perioodidel aktimaale ja vaikelusid. Mare Ruus on Uigat nimetanud Eesti Cézanne'iks, kuna "mõlemad jõudsid impressionismi kaudu ekspressionistlike värvi ja vormi mängudeni".

Uiga oli Kunstiühingu "Pallas" auliige.

Kultuurimälestiste registrisse on kantud Johannes Uiga õlimaal "Maastik järvega" (1978), mis paikneb Põlva Pensioniametis.

Kunstikollektsionäär Mart Lepp on avaldanud Johannes Uiga loomingust brošüürid "Johannes Uiga. Kõrgperioodi maalid Mart Lepa kunstikogus" (2007) ja "Johannes Uiga varajane looming" (2008). 2009. aastal ilmus kirjastuses Tammerraamat kunstialbum "Johannes Uiga. Pühajärve maalija".

Tunnustus
---------

* 1988 Konrad Mäe preemia

Välislingid
-----------

* Kadri Asmer "Mälestus Johannes Uigast" 26.02.2008
* E-kunstisalongi näitus: Johannes Uiga maalid, 29. märts 2005
**Adamsoni maja** on hoone Valgas aadressil Kesk 6. See oli pikalt kasutusel trükikojana.

Ajalugu
-------

Fr. Karlsoni trükikoda Kultura (1914)
Kolmekorruselise kiviehitise ehitas 1902. aastal kingsepp Mats Kronberg. Hoone projekteeris arvatavasti kohalik ehitusmeister Karl Schmidt. 1910. aastal müüs Mats Kronberg maja Jaan Adamsonile, kelle nime järgi on hoone siiani tuntud. Adamson ehitas Naha tänava (Pärna pst.) poolsele osale juurdeehitise trükikoja näol ja 1911. aastal kolis endine Fr. Karlsoni trükikoda Kultura Sepa 9 tänavalt sinna üle. 1918. aastal trükiti Jaan Adamsonsi trükikojas Kultura saksa keelset ajalehte Walkscher Anzeiger (Valga Teataja) väljaandjaks oli S. Haynberg. Ajalehe toimetus ja kontor asusid Kultura raamatupoes. 1921–1940 trükiti ajalehte Lõuna-Eesti. Koos ajalehega Lõuna-Eesti ilmus ka kuni kuus korda aastas värvitrükis pilkeleht Helgid (1922–1927).

1923. aasta aprillis müüs Jaan Adamson oma trükikoja Tallinnas tegutsevatele trükitöösturitest vendadele Jaan ja Eduard Zimmermannile ning samast aastast hakkas majas tegutsema kuni 1928. aasta lõpuni toiminud Eduard Zimmermanni trükikoda, kus 1927. aasta novembrist asus ka ajalehe Uus Rajalane toimetus.

Pärast Adamsoni surma 1927. aasta oktoobris müüs tema abikaasa Charlotte Adamson trükikoja ja raamatukaupluse Johannes Meisterile, kes avas 1929. aastal trükikoja, mis tegutses 1936. aastani, ja oli maja omanikuks 1940. aastani. Nii paiknes seal 1929–1936 Johannes Meisteri trükikoda. 1941. aasta natsionaliseerimise tulemusel ühendati Johannes Meisteri ja Olga Lepiku trükikojad ja loodi Ühendatud J. Meisteri ja O. Lepiku trükikoda, mis kuulus Majandus- ja Transpordidirektooriumi trükikäitiste trükikoda alla, koos trükiti ajalehte Valga Teataja, hiljem ajalehte Valga Bolševik, kuni 3. juulini 1941. Sõja ajal hoone põles, sellest säilis vaid 28%. 1946. aastal anti varemed trükikojale Punane Kultuur (mis tegutses 1944–1948) tingimusel, et hoone taastatakse. Maja taastati aastatel 1947–1948.

1948–1996 asus seal trükikoda Valgatrükk. 1949–1953 kuulus Valgatrükk Polügraafiatööstuse Trusti alla. Trükikoda oli samas Valga ajalehtede Valgamaalane (1944–1952), Valga Kommunist (1952–1962; alates 1963. aastast Kommunist) toimetuse asukohaks kuni 2005. aasta märtsini. 1966. aastal oli trükikoja Valgatrükk direktoriks E. Lillimägi.

Viited
------

1. ↑  "aprill 1923". *Valga linna kroonika*.
2. ↑  "Uus Rajalane jalus". *Uus Rajalane*. 21. detsember 1928.
3. ↑  "3.11.1927". *Valga linna kroonika*.
4. ↑  "16.10.1927". *Valga kroonika*. 16. oktoober 1927.
5. ↑  "mai 1929". *Valga linna kroonika*.
6. ↑  "Sotsialistliku võistluse võitjad". *Sirp ja Vasar*. 6. mai 1966.

Välislingid
-----------

* Hoonest kultuurimälestiste registris
**Dubniki lade** on ülemdevoni ladestiku regionaalne lade. Üleilmses standardis vastab sellele Frasnes'i lade, litostratigraafiliselt vastab sellele umbkaudu Dubniki kihistu. Lademe vanus on 359...364 miljonit aastat. Dubniki lademe all lamab Eestis Pļaviņase lade ja temal lasub Daugava lade. Läti aladel vastab sellele Salaspilsi lade.

Lade on nime saanud Dubniki kivimurru järgi Irboska lähistel, kus paljanduvad 12,5 meetri paksused rohekashalli savi kihid, mis vahelduvad kipsi ja dolomiidiga. Lademe paksus Eestis on kuni 10 m.

Lademe kivimkoosseisus on palju dolokivi, domeriiti ja savi.

Viited
------

1. 1 2  EE 12. köide, 2003: 41.
2. ↑  Raukas, A. Teedumäe, A. (eds). 1997. Geology and Mineral Resources of Estonia. Estonian Academy Publishers, Tallinn. 436 pp. ISBN 9985-50-185-3.
3. ↑   (vaadatud 16.02.2013)

Devoni lademed (Balti stratigraafia)

Tilžė **·** 
Ķemeri **·** 
Rēzekne **·** 
Pärnu **·** 
Narva **·** 
Aruküla **·** 
Burtnieki **·** 
Gauja **·** 
Amata **·** 
Pļaviņase **·** 
Dubniki **·** 
Daugava  

vanemad lademed  nooremad lademed